નવી દિલ્હી-ચૂંટણી પંચ દ્વારા આમ આદમી પાર્ટીની દિલ્હી સરકારનું તખ્ત હચમચાવી દેવામાં આવ્યું છે. ચૂંટણી પંચે 2015માં અરવિંદ કેજરીવાલ સરકારના 20 ધારાસભ્યને ઓફિસ ઓફ પ્રોફિટના મામલે અયોગ્ય ઠરાવી દીધાં છે અને તેની ભલામણ રાષ્ટ્રપતિને મોકલી આપી છે. સૂત્રોના હવાલે બહાર આવેલાં આ સમાચાર મામલે ઇસીએ સ્પષ્ટતા કરી છે મામલો જ્યૂરિડિક્સનમાં છે અને અમે શી ભલામણ મોકલી છે તે અંગે પ્રતિક્રિયા આપી શકીએ નહીં. આપના 20 ધારાસભ્યોને સંસદીય સચીવ બનાવી લાભનું પદ આપી દેવાયું ત્યારથી તેમની સદસ્યતા ખતરામાં આવી ગઇ હતી. ચૂંટણીપંચે અયોગ્ય ઠેરવતાં પહેલાં દિલ્હી હાઇકોર્ટે પણ તેમને અયોગ્ય ઠરાવી દીધાં છે.